Berlingske Tidende, 1836-03-23
Det er saaledes ikke ved Forøgelse i Jndtægterne, at den forstyrrede Ligevægt i Statens Finantser skal søges oprettet, men det er ved Formindskelse i Udgifterne. Det er ved Besparelser i Statshuusholdningen, det er Jndskrænkninger i mange uforholdsmæssige ved Udgiftsposter, at dette Øiemed skal opnaaes. Dette er Nationens eenstemmige Ønske, og det er kun deri, at den øiner Landets sande Frelse. Finantserne ville, efter det meddeelte Budget, have en aarlig Deficit af henved halvanden Mil hvad lion, naar Man tager Hensyn til, der skal afbetales paa Statsgielden, der er stegen til en saadan Høide, at man meget maa ønske, at den successive kan formindskes med idetmindste saameget, som de aarlige Afdrag nu udgjøre. Skatterne og Afgifterne ere saa trykkende, at de ikke tilstede nogen Forhøielse, men meget mere maae ønskes nedsatte og formindskede, naar og hvor det kun er muligt. Hvilken anden Udvei gives der da end Besparelser og Jndskrænkninger, Men at disse ogsaa kan og bor finde Sted, viser selve den fremlagte Udsigt over Landets Jndtægter og Udgifter. Skjøndt denne Udsigt i sig er lidet fuldstændig og nøiagtig idet navnligen flere væsentlige Jndtægts- og Udgifts-Poster ikke ere optagne i samme, fordi de erklæres at ligge udenfor det egentlige Finantsvæsen, fremgaaer dog af denne Beretning, at der til enkelte Brancher anvendes saa betydelige aarlige Summer, at der heri maa kunne skee en betydelig Reduction. Det vil ikke føre til noget Resultat, her at gaae ind i en nærmere detailleret Undersøgelse af de Udgiftsposter, der saaledes maae ønskes indskrænkede, og jeg skal derfor kun nævne som dem, der, fremfor andre, synes at egne sig til en Nedsættelse, foruden Civillisten, som Hans Majestæts Viisdom neppe vil tillade at forblive af sin nærværende Størrelse, Udgifterne til Armeen og Flaaden, til det udenlandske Departement og fremfor Alt til Pensioner og Gratialer. Denne sidste Udgiftspost er især overordentlig høi. Thi uagtet den almindelige Pensionskasse, efter selve Beretningen, har, udenfor Finantsernes Bestyrelse, sine Jndtægter af Postintradernes Overskud, som derfor ikke findes optaget i Finantsberetningen, saavelsom af sin egen Fond i Statspapirer, der, som ovenfor bemærket, skal beløbe sig til henved 4 Millioner, finder Man ikke destomindre i Finantsberetningen opført under forskjellige Benævnelser, som Pensioner, Vartpenge, Gratialer, Honorarer, Gratificationer, Gaver til Enker, Pensionister og Embedsmænds Børn, et samlet Beløb af 821,000 Rbd. Lægger mannu til denne Sum Renten af Pensionskassens ovennævnte Kapitalsond og Overskudet af Postintraderne, der ellers vilde indflyde i Statskassen, er det ikke usandsynligt, at denne ene Udgifts post, der vistnok i ingen Stat ganske kan bortfalde, men som dog maa ønskes saa liden som muligt, udgjør omtrent ligesaameget, som den hele aarlige Underballance beløber sig til. At der ogsaa i de andre ovennævnte Udgiftsposter, og navnligen i Udgifterne til Landmilitær-Etaten, maa kunne skee betydelige Besparelser, kan neppe være Tvivl underkastet. Alene begge Garder-Regimenter koste aarligt henved 100,000 Rbd., nemlig Livgarden til Hest, der, som bekjendt, kun bestaaer af 156 Mand, og hvis nærmeste Bestemmelse er at omgive Kongens egen Person, 40, 163 Rbd., og Livgarden, til Fods, der tildeels har samme Bestemmelse, 51,239 Rbd. Hvert Cavallerieregiment koster aarligt 55,232 Rbd., hvert Jnfanterieregiment 48 Rbd. og hvert Jægercorps 25,484 Rbd. Tilsammen er normeret til Cavalleriet 334,358 Rbd., til Jnfanteriet 651,550 Rbd. og til Artilleriecorpset 141,332 Rbd. Naar altsaa blot et Par Cavallerie- og Jnfanterie-Regimenter gik ind, hvilket, efter Landets finantielle Forfatning vistnok meget maa ønskes, og under de nærværende Omstændigheder synes uden al Betænkelighed at kunde skee, da vilde alene derved et Beløb af nogle 100,000 Rbd. aarligen kunne bespares. At der ogsaa i andre Henseender kan ved Militær-Etaterne skee passende og hensigtsmæssige Besparelser, kan neppe paatvivles. Der opføres saaledes for Tiden en ny Artillerie Caserne paa Christianshavn, der udentvivl til kræve en meget betydelig Udgift, efter al Sandsynlighed af nogle 100,000 Rbd., og som neppe kan ansees saa uundværlig, at Man ikke under Landets nuværende fortrykte Tilstand maatte ønske, at dens Opførelse kunde stilles i Bero til en beleiligere Tid. Ogsaa synes en saadan Bygnings Opførelse for Landmilitæretatens Regning at forudsætte, at Generalcommissariats=Collegiet, saaledes som ovenfor er anført, maa være i Besiddelse af betydelige Fonds og Kapitaler, som dertil kunne anvendes, da det ikke er sandsynligt, at Statskassen dertil kan yde noget extraordinært Tilskud, hvilket netop viser Uhensigtsmæssigheden af, at der under de enkelte Collegier existere særskilte Fonds, som kan gives en saadan speciel Anvendelse, der ikke kan ansees stemmende med det Heles Tarv.